Un centru de vaccinare, închis din cauza lipsei de personal. Ce se întâmplă cu persoanele programate.
Centrul de vaccinare din Vălenii de Munte, județul Prahova, va fi închis din cauza lipsei de personal. Peste 1.700 de persoane vor fi redirecționate către alte centre din județ.
"Autoritățile locale au făcut toate demersurile premergătoare deschiderii unui nou centru de vaccinare împotriva SARS-CoV-2 în Vălenii de Munte, dar din cauza lipsei personalului medical, acest punct de vaccinare nu poate fi operaționalizat", a anunțat miercuri Prefectura Prahova.Pentru deschiderea centrului este nevoie de medici specialiști care să asigure coordonarea și monitorizarea activității de imunizare."După închiderea centrului de vaccinare din Spitalul Orășenesc Vălenii de Munte, 1717 persoane urmează a fi redirecționate către alte cente de profil din Prahova", au mai transmis reprezentanții Prefecturii.Aceștia fac un nou apel către medici pentru a se alătura acestei campanii de vaccinare, având posibilitatea de a câștiga venituri suplimentare care pot ajunge până la 15.000 lei/lunar.